Türi valla sportlased ja edendajad
#000000
* Kullajaht vibuspordi Euroopa meistrivõistlustel
#000001
26.02 2019 algas Türgis, Samsunis noorte ja täiskasvanute Euroopa meistrivõistlused, kus osaleb 3 Türi Vibukooli noort. Lisell Jäätma ja Meeri-Marita Paas lasevad plokkvibu juunioride neidude klassis ning Robin Jäätma plokkvibu juunioride noormeeste arvestuses.
27.02.2019 lasti eelringe, kus Lisell Jäätma saavutas kvalifikatsioon 4. koha tulemusega 584 silma. Meeri-Marita Paas sai duellideks 10. asetuse 577 silmaga. Robin Jäätma lasi üle enda nimel oleva Eesti rekordi, milleks on nüüd 589 silma. Sellega sai ta 5. asetuse duellideks.
#000003
Täna lasid noored duelle. Lisell Jäätma 1⁄8 vastaseks türklanna B.Topkarci. Kahjuks pidi Lisell seisul 145:146 vastase paremust tunnistama ning saavutas sellega 9. koha.
Meeri-Marita Paasi 1⁄8 duelli vastane oli A.Mlinaric Horvaatiast. Kahjuks pidi ka Meeri-Marita tunnistama vastase paremust ning lõpetas Euroopa meistrivõistlused 9. kohaga.
Robin Jäätma esimeseks vastaseks oli venelane D.Kosenkov. Robin võitis vastase seisul 146:145. Jätkates sellega 1⁄4 duellis. Tema vastaseks tuli tugev taanlane S.Olsen. Duell oli väga tasavägine ja lõppes viigiga 149:149, võitja selgitamiseks tuli lasta lisanool. Robin tabas 10 ja vastane 9. Seega pääses Robin poolfinaali. 149/150st võimalikust on ka uus juunioride Eesti rekord. Poolfinaalis oli Robini vastaseks esimese asetusega norralane A.Faugstad. Robin suutis jätkata head laskmist ning alistas vastase seisul 148:147. Sellega laseb Robin Jäätma laupäevases kullamatšis, tema vastane on türklane Y.Yildiz.
#000004
Matš algab Eesti aja järgi kell 9:20 ja seda saab jälgida youtube otseülekandena ning ianseo lehelt.
#000005
LEADER PROJEKT järelhaagise soetamine sportimispaikade ja võistluste paremaks teenendamiseks
#000008
XII Türi valla külade talimängud 2023
#000009